Seoses tulevaste laienemistega rõhutatakse raportis, et "liit peab pingutama uute liikmete vastuvõtmise võime suurendamiseks". Parlament tuletab sellega seoses meelde "vajadust viia läbi vajalikud sisereformid, mille eesmärk on muuhulgas tõhususe suurendamine, sotsiaalne ühtekuuluvus ja demokraatliku vastutuse tugevdamine". Parlamendiliikmed on samuti "veendunud, et iga uus liikmesriik peaks püüdma enne liiduga ühinemist  lahendada oma tähtsamad siseprobleemid, eelkõige tema territooriumi ja põhiseadusliku korraga seotud küsimused". Parlament rõhutab, et ELi laienemisstrateegia juhtpõhimõtted peaksid olema konsolideerimine, tingimuslikkus ja teabevahetus.